מלאו

מלאו (שם מדעי: Macrocephalon maleo) הוא מין יחיד בסוגו של עוף ממשפחת הדגרתיליים האנדמי לאי סולאווסי באינדונזיה.

מאפיינים 
המלאו הוא עוף ייחודי לאי סולאווסי וליערות הגשם ויערות ההר שבו. אורכו 55-60 ס"מ והוא עוף גדול יחסית למשפחה. צבעו אפור-חום.  העור סביב עיניו חשוף וצהבהב. הוא בעל כתר שחור. רגליו בצבע אפור-כחול והן ארוכות ומאפשרות לו לרוץ מהר. הוא יכול גם לעוף אך משתמש ביכולת זו לעיתים רחוקות. הנקבות קטנות במעט מהזכרים אבל אין הבדלים גדולים בכל השאר.

המלאו כמו קרוביו חי ביערות הגשם ומחפש יצורים קטנים כמו טרמיטים וחיפושיות, פירות ועלים למאכל על פני האי. הוא חי בקבוצות קטנות בטבע ומקנן יחד עם נקבה בתל גדול ששני בני הזוג בונים לצאצאם. הביצה ענקית ובתוכה אפרוח היכול להתקיים על מאגרי שומן בגופו. התל משמש כמדגרה, ועם בקיעתו האפרוח צריך להבקיע את דרכו החוצה מתוכו. 

המלאו נמצא בסכנת הכחדה עקב ציד, פגיעה באזורי מחייתו, סחר בעופות וכן מהכנסת טורפים שאינם ילידי האי. נכון לשנת 2005 ישמספרי המין עומדים על 4,000-7,000 פרטים בוגרים. החל משנת 1972 המין נחשב מין מוגן באינדונזיה.

קישורים חיצוניים

הערות שוליים 

בעלי חיים שתוארו ב-1846
טקסונים שתוארו בידי סלומון מולר
דגרתליים
עופות יחידים בסוגם
סולאווסי: עופות אנדמיים
עופות יערות הגשם של דרום-מזרח אסיה